Sal SA ooit krag van Kongo se Inga kry? | Netwerk24
Twee mans is aangekeer kort ná 'n plaasaanval Saterdagoggend op Reivilo in Noordwes waarin Schalk (64) en Lana (63) Coetzee deur minstens drie aanvallers aangerand, gemartel en beroof is.
Nuweland-drama: Hiér's wat Zelt wil hê
Die WP-president, Zelt Marais, se aandrang dat Investec 'n inkomstestroom vir sy unie waarborg, het daartoe gelei dat onderhandelinge oor Nuweland se herontwikkeling die afgelope week dramaties in duie gestort het.
Japan-geelwortel hou Mapimpi in SA
Die Haaie se uitvoerende hoof, Eduard Coetzee, het met 'n slim strategiese toegewing verseker dat die franchise se ster-vleuel Makazole Mapimpi tot 2023 vir die Haaie beskikbaar sal wees.
Staat kan Boland stywe boete gee
Die Boland Rugbyunie se administrateurs het 'n nuwe geveg op hande nadat die departement van arbeid bevind het die unie oortree die Wet op Beroepsgesondheid en Veiligheid.
Nersa-nuweling wil régte probleme pak
Daar's 'n nuwe baas op die energiereguleerder Nersa se elektrisiteitsplaas en dít kan 'n meer konstruktiewe verhouding met sy probleemkind Eskom inlui.
Nico van Gijsen: Fokus nou op wat regtig saakmaak
Die afgelope week se hofuitspraak teen Nkosazana Dlamini-Zuma en trawante het Nico van Gijsen se van mening laat verander oor die irrasionele Covid-19-regulasies.
Spaar-stappe knou Jan Publiek
Maatskappye spaar waar hulle kan om die Covid-19-krisis te probeer oorleef, met slegte gevolge vir baie mense.
'n Virus dryf dié profetiese jagtog na seun
Lauren Beukes se jongste roman handel oor 'n vreemde wêreldwye virus wat die manspesie aanval en byna uitwis. Al sou die skrywer weliswaar nie die huidige toedrag van sake kon voorspel nie, verdien sy elke vorm van applous vir haar skryfwerk en kreatiewe versiendheid, meen Juliana Coetzer.
Sal SA ooit krag van Kongo se Inga kry?
Deur Francois Williams 29 Oktober 2019 11:56
Die Ingadam in die weste van die Republiek van die Kongo. Foto: Wikipedia
Gaan Suid-Afrika ooit enige elektrisiteit van die Inga-projek in die Kongorivier kry?
Kevin Mileham, DA-woordvoerder oor energie, het Dinsdag gewys op die koste van R4,3 miljard net om die kraglyne van die Kongo na Suid-Afrika te verleng.
Hy wou op 'n vergadering van die parlement se portefeuljekomitee oor minerale hulpbronne en energie weet of dié koste ingereken is in die nuwe geïntegreerde hulpbronplan (IRP).
Boonop verstryk Suid-Afrika se ooreenkoms met die Demokratiese Republiek van die Kongo (DRK) ingevolge waarvan Suid-Afrika sowat 2 500 MW se krag van die Inga-projek sal koop, teen 2023, terwyl in die IRP2019 beoog word dat Suid-Afrika teen 2030 krag van Inga sal kry.
Dan is daar nuusberigte dat die Spaanse en Chinese konsortium wat aangestel is om die Inga-projek te bou, uitmekaar gespat het.
Gwede Mantashe, minister van minerale bronne en energie, het aan die komitee gesê China en Spanje vergader juis Dinsdag oor die toekoms van die Inga-projek.
Nuwe gaskragstasies kan eers teen 2024 krag lewer, daarom is battery-kragopberging nodig teen 2022, het Jacob Mbele, adjunk-direkteur-generaal van energie, aan die komitee verduidelik. Dié batterykrag sal egter nie die goedkoopste opsie wees nie, maar daar is nie teen daardie tyd 'n alternatief om die gapings in kragvraag te vul nie.
In die konsepweergawe van die jongste IRP is verwag dat 8 000 MW se gaskragstasies nodig sal wees in die tydperk tot 2030.
Maar die finale IRP2019 verwag net 3 000 MW se gaskragstasies in die tydperk omdat dit vyf tot ses jaar sal duur om die nodige gasinfrastruktuur te skep, het Mbele gesê.
Die groei in kragvraag wat in die kragplan van 2010 verwag is, het nie gerealiseer nie, het Mantashe verduidelik.
Sedert 2010 het kragpryse skerp gestyg en die vraag na krag het gedaal. Daar is minder intensiewe nywerheidskraggebruikers. Die meeste smelters van minerale soos mangaan is in berging geplaas.
Weens die gebrek aan betroubaarheid van Eskom se kragstasies het die gebruik van dieselkragopwekking toegeneem.
"Sodra jy diesel vir kragopwekking gebruik, moet jy weet jy is in die moeilikheid," het Mantashe gesê.